Public procurement notice: Contract Award Notice
Published: 2020-10-07
Buyer: Siun sote – Pohjois-Karjalan sosiaali- ja terveyspalvelujen kuntayhtymä
Country: FI
Contract type: Supplies
Procedure: Negotiated without a prior call for competition
CPV classification: 33100000
Award criteria: The most economic tender

Technical requirements: Hankinnan kohteena on eteisvärinän hoidon mahdollistava kryoablaatiolaitteisto Boston Scientific Nordic AB:ltä sekä laitteiston käytön ja ylläpidon turvaava huoltosopimus.
Siun sote – Pohjois-Karjalan sosiaali- ja terveyspalvelujen kuntayhtymä on pyytänyt tarjouksen Pohjois-Karjalan keskussairaalan Sydänkeskukseen sijoitettavasta eteisvärinän hoidon mahdollistavasta kryoablaatiolaitteistosta Boston Scientific Nordic AB:ltä. Siun sote on tehnyt markkinakartoituksen, ja vain Boston Scientific Nordic AB pystyy toimittamaan muuhun laitekantaan yhteensopivan ja helposti käytettävän kryoablaatiolaitteiston.
Hankinta sisältää kryoablaatiolaitteiston (konsoli) käytön mahdollistavat kulutustavarat (toimenpidekatetri tarvikkeineen) ja kaasun. Kryoablaatiolaitteiston lisäksi Boston Scientific Nordic AB:ltä hankitaan suorahankintana viiden (5) vuoden Smartfreeze Total Care -huoltosopimus. Huoltosopimus sisältää vuosittaisen määräaikaishuollon, laitteiston pitämisen käyttökunnossa, varaosat sekä yhden (1) ohjelmistopäivityksen.
Suorahankinta perustuu hankittavan laitteen tekniseen ylivertaisuuteen, poikkeukselliseen uuteen tekniseen ratkaisuun, jonka vain yksi (1) tietty toimittaja voi toteuttaa. Laitteisto sisältää ainoana markkinoilla olevista vaihtoehdoista jalkapolkimen, jolla toimenpidelääkäri voi ohjata omatoimisesti kaikkia toimenpiteen vaiheita mahdollistaen täysin omatoimisen työskentelyn. Tämä parantaa merkittävästi toimenpiteen turvallisuutta ja pienentää laitteiston käytön vaatimaa henkilöstöresurssia (konsolille ei tarvita erillistä käyttäjää (hoitaja/lääkäri)). Tämä tukee potilasturvallisuutta ja mahdollistaa henkilöstöresurssien tehokkaan käytön.
Hankittava laitteisto on myös yhteensopiva hankintavaiheessa olevaan Elfys-laitekantaan. Bostonin kryoablaatiolaitteiston pääkouluttaja sekä tekninen tukihenkilö löytyvät Erva-alueelta, mikä vähentää logistiikasta aiheutuvaa viivettä ja mahdollistaa tiiviin koulutuksen myös Covid19-pandemian aikaan.
Boston Scientific Nordic AB:n kryoablaatiolaitteisto on teknisesti ylivoimainen myös seuraavilta ominaisuuksiltaan:
— Sisäänviejä on taivutettavissa 155 asteeseen asti. Tällä saadaan parempi ulottuvuus haastaviin anatomioihin.
— Krypallon koko pysyy stabiilina koko ablaation ajan, millä varmistetaan hyvä keuhkolaskimon okkluusio. Tämä vähentää tarpeettomien uusinta-ablaatioiden tarvetta ja edelleen pienentää toimenpiteestä aiheutuvien komplikaatioiden riskiä.
— — Kryokonsolin näytön saa jaettua HDMI-liitännän kautta suoraan toimenpidesalin isolle näytölle. Tämä on sekä työergonomian että erityisesti potilasturvallisuuden kannalta merkittävä ja ainutlaatuinen ominaisuus. Kun kaikki toimenpiteessä tarvittavien laitteiden näytöt saadaan peilattua kootusti yhdelle (1) isolle näytölle (läpivalaisukuva, rekisteröintilaitteisto, stimulaattori, kryokonsoli, potilasmonitorointi), toimenpidelääkärin ei tarvitse kääntää päätään eri laitteiden näyttöjen välillä. Tämä johtaa toimenpiteen helpompaan seurantaan ja toimenpiteen turvallisuus paranee.
Saamamme valituksen käsittelyn yhteydessä on huomattu, että hankintayksikkö ei ole osannut ottaa huomioon kaikkia hankintaan olennaisesti vaikuttavia tekijöitä. Samassa yhteydessä on myös huomattu, että suorahankintapäätöksessä asetetut suorahankinnan perusteet ovat tulkinnanvaraisia eivätkä ole riittävän yksiselitteisiä. Hankintaprosessin ollessa tässä vaiheessa suorahankintapäätöksen perusteita ei voida enää muuttaa ja ainoana vaihtoehtona on perustellusta ja todellisesta syystä (hankintalaki 125 §) keskeyttää suorahankinta. Hankintayksikkö on arvioinut keskeyttämisen perusteita hankintalain periaatteiden mukaisesti ja tullut siihen tulokseen, että hankinnan keskeyttäminen ei syrji tarjoajia.
Päätämme, että kryoablaatiolaitteiston suorahankinta keskeytetään edellä mainituista syistä johtuen. Hankintayksikkö kilpailuttaa hankinnan avoimesti vielä vuoden 2020 aikana.
Kryoablaatiolaitteiston suorahankinta Sydänkeskukseen, Boston Scientific Nordic AB / Hankinnan keskeytys 2167/02.08.00.00/2020.